KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. január 22-i ülésére)

TÁRGY: 
A Kiskőrösi Többcélú Kistérségi Társulás társulási megállapodásÁnak módosítása
A Kiskőrösi Többcélú Kistérségi Társulás társulási megállapodásának jelenlegi módosítását a 2024. évi helyi önkormányzati képviselők és polgármesterek általános választásával kapcsolatosan felmerülő változások indokolják.

A társulások működésére és jogállására vonatkozó alapvető szabályokat Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. § - 95.§-ai tartalmazzák.
Mötv. 88. § (2) bekezdése értelmében:

„A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”

 Mötv. 94. § (2) bekezdése értelmében:
„A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek”.

Mötv. 95. § (3) bekezdése értelmében:

“A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.“

A 2024. évi helyi önkormányzati képviselők és polgármesterek általános választásának eredményét követően a Társulási Tanács tagjainak névsora megváltozott, ezért a társulási megállapodás módosítása vált szükségessé. A módosítás tartalmazza továbbá a tagönkormányzatok 2024. évi lakosságszámát, valamint a háziorvosi ügyeleti feladatellátásra vonatkozó rendelkezések törlését.
A fentiek alapján javaslom, hogy a Képviselő-testület a társulási megállapodásról a határozat-tervezetben foglaltak szerint döntsön.  
Kiskőrös, 2025. január 14.
Domonyi László sk.
   polgármester
HATÁROZAT-TERVEZET
A Képviselő-testület
1. a Kiskőrösi Többcélú Kistérségi Társulás társulási megállapodásának módosítását a határozat-tervezet mellékletében foglaltak szerint jóváhagyja.

2. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt társulási megállapodás aláírására.

